钦定古今图书集成/明伦汇编/氏族典/第134卷 > 《廖用贤尚友录》 > 秦民屏
## 钦定古今图书集成/明伦汇编/氏族典/第134卷 > 《廖用贤尚友录》 > 秦民屏

按《明外史秦良玉传》：“良玉弟民屏，授守备。天启元年，
进都司佥书。奢崇明党樊龙反重庆，良玉率民屏扼
贼。贼败，良玉言状，擢民屏参将。良玉攻二郎关，民屏
先登，克佛图关，复重庆，进副总兵。三年，民屏从巡抚
王三善战大方，屡捷。明年正月退师，贼来袭，战死。赠
都督同知。”